Il-mistednin ta' The Hand-Book fuq 103 Malta's Heart għal din il-ġimgħa huma Fr Bernard Falzon MSSP u Maria Formosa, mart Bjorn Formosa, il-fundatur tal-ALS Malta u l-moħħ wara Dar Bjorn. Nistednuk tara l-filmat t'hawn fuq biex tara x'qalu llum. Jekk tixtieq issegwi The Hand-Book permezz ta' facebook, nistednuk iżżur il-paġna The Hand-Book . Din il-ġimgħa fuq il-paġna ta' facebook hemm intervista ma' Maria Formosa fejn titkellem dwarha u r-relazzjoni tagħha ma' żewġha Bjorn. The Hand-Book jixxandar kuljum fuq 103 Malta's Heart fis-05:40, fin-12:30, fis-19:25 u fl-22:00, kif ukoll fuq facebook permezz tal-paġna The Hand-Book . Silta mill-evanġelju tal-lum Qari mill-Evanġelju skont San Luqa – Lq 10: 1-9 Il-Mulej qabbad tnejn u sebgħin oħra u bagħathom tnejn tnejn qablu f'kull belt u post fejn kien sejjer hu. U qalilhom: "Il-ħsad hu kbir, tassew, imma l-ħaddiema ftit. Itolbu mela 'l sid il-ħsad biex jibgħat ħaddiema għall-ħsad tiegħu. Araw, qiegħed nibgħatkom bħal ħrief qalb l-ilpup.